ร้านส้มตำ ยำ ไก่ทอด เจ้าเก่าไดมารูของที่ซีคอนสแควร์เป็นร้านโปรดของเรามากๆเลยค่ะ กินบ่อยมากๆค่ะ ร้านนี้จะตั้งอยู่ในโซนฟู๊ดคอร์ดชั้นGของห้าง อยู่ฝั่งตรงข้ามกับฝั่งโลตัสนะคะ 

จะบอกว่าร้านนี้ขายดีเวอร์ๆ ลูกค้าต่อแถวกันซื้อเยอะมากเลยค่า และถ้ามองไปที่โต๊ะอาหารต่างๆในโซนฟู๊ดคอร์ด คุณจะพบว่า มีคนซื้ออาหารของร้านนี้มาแทบทุกโต๊ะเลยทีเดียว(ส่วนใหญ่จะเป็นส้มตำ)

เมนูแนะนำ(สำหรับเรานะ)คือส้มตำไทย ไก่ทอด และลาบหมูค่ะ ถึงจะเป็นเมนูเบสิกก้เถอะ แต่อยากจะบอกว่ามันอร่อยมากกกก ส้มตำรสชาติกลมกล่อมค่อนไปทางหวานนิดหน่อย ไก่ทอด ชอบรสชาตินะ แต่บางทีก็ทอดไก่แห้งแข็งเกินไปเหมือนกัน ส่วนลาบ ไม่อยากให้พลาดเลย ชอบที่สุด รสชาติค่อนไปทางเค็มไปหน่อย แต่ก็ชอบอะค่ะ เขาให้เยอะดีด้วย >__<  